CELEX: 31985R3476
Language: el
Date: 1985-12-10 00:00:00
Title: Κανονισμός (ΕΟΚ) αριθ. 3476/85 της Επιτροπής της 10ης Δεκεμβρίου 1985 περί παύσεως της αλιείας του σαφριδιού από πλοία με σημαία της Κοινότητας

Avis juridique important

|

31985R3476

Κανονισμός (ΕΟΚ) αριθ. 3476/85 της Επιτροπής της 10ης Δεκεμβρίου 1985 περί παύσεως της αλιείας του σαφριδιού από πλοία με σημαία της Κοινότητας  

Επίσημη Εφημερίδα αριθ. L 333 της 11/12/1985 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 3476/85 ΤΗΣ ΕΠΙΤΡΟΠΗΣ  της 10ης Δεκεμβρίου 1985  περί παύσεως της αλιείας του σαφριδιού από πλοία με σημαία της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1/85 του Συμβουλίου της 19ης Δεκεμβρίου 1984 για τον καθορισμό, για ορισμένα αποθέματα ιχθύων ή ομάδες ιχθύων, του προσωρινού συνόλου επιτρεπομένων αλιευμάτων για το 1985 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 2756/85 (4), προβλέπει τις ποσοστώσεις για το σαφρίδι για το 1985·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων σαφριδιού στα ύδατα των διαιρέσεων CIEM II a (ζώνη ΕΟΚ) και IV (ζώνη ΕΟΚ), από πλοία με σημαία ενός κράτους μέλους ή νηολογημένα σ' ένα κράτος μέλος, έφθασαν τις ποσοστώσεις που είχαν διατεθεί για το 1985,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων σαφριδιού στα ύδατα των διαιρέσεων CIEM II a (ζώνη ΕΟΚ) και IV (ζώνη ΕΟΚ), από πλοία με σημαία ενός κράτους μέλους ή νηολογημένα σ' ένα κράτος μέλος, εκτιμάται ότι έχει εξαντλήσει τις ποσοστώσεις που είχαν διατεθεί στην Κοινότητα για το 1985.  Απαγορεύεται η αλιεία σαφριδιού στα ύδατα των διαιρέσεων CIEM II a (ζώνη ΕΟΚ) και IV (ζώνη ΕΟΚ), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση σαφριδιού που έχει αλιευθεί στις διαρέσεις αυτές, από πλοία με σημαία ενός κράτους μέλους ή νηολογημένα σ' ένα κράτος μέλος, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Δεκεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 1 της 1. 1. 1985, σ. 1.  (4) ΕΕ αριθ. L 259 της 1. 10. 1985, σ. 68.